অসমৰ লোকাচাৰ সমূহৰ ভিতৰত অন্যতম এই গৰখীয়া সবাহ। অসমৰ লোক সংস্কৃতিৰ ক্ষেত্ৰখনক বিশেষ মাত্ৰা প্ৰদান কৰি আহিছে গৰখীয়া সবাহে।
গৰখীয়া সকাম বা সবাহ পতা নিয়ম কালৰ বুকুত প্ৰায় হেৰাই গৈছে যদিও শিৱসাগৰৰ কাথপাৰাবাসীয়ে ৰাইজে জীয়াই ৰাখিছে এই পৰম্পৰা।
কাথপাৰত দেওবাৰে আয়োজন কৰে গৰখীয়া সবাহৰ। কৃষিজীৱী ঠাইখনত পৰম্পৰাগত ৰীতি-নীতিৰে পাতিছে গৰখীয়া সবাহ।
গৰু তথা পশুধন সমূহ যাতে ভালে কুশলে থাকে, গৰু চৰাওতে বা পোহ পাল দিওঁতে যদি কিবা দোষ, অপৰাধ কৰিছিল সেই দোষ মৰিষণৰ কামনাৰে অতীজৰে পৰা গৰখীয়া সকাম পাতি আহিছে কাথপাৰবাসীয়ে। ব্যতিক্ৰম হোৱা নাই এইবাৰো।
এই উপলক্ষে পুৱাই ভকত বৈষ্ণৱ, গৰখীয়া সকলে প্ৰথমে ঐতিহাসিক নিত্যানন্দ থানত সেৱা কৰে। ইয়াৰ পিছতে কঠিয়ানিত নাম প্ৰসংগ কৰাৰ লগতে গায়ন-বায়ন পৰিৱেশন কৰে। মাহ প্ৰসাদৰ শৰাই আগবঢ়োৱাৰ উপৰিও গৰখীয়া লৰাই ৰন্ধা ৰাজহুৱা ভোজৰ আয়োজন কৰে।
উল্লেখ্য যে অসমীয়া লোক সংস্কৃতিৰ অভিন্ন অংগ গৰখীয়া সৱাহ বিগত ২০ বছৰ ধৰি পালন কৰি আহিছে কাথপাৰবাসীয়ে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
